ट्रंप और एडल्‍ट स्‍टार स्‍टार्मी डेनियल्स के बीच संबंधों को लेकर चर्चाओं के बीच कोहेन ने फरवरी में कहा था कि उन्‍होंने एडल्‍ट स्‍टार को 130,000 डॉलर की भारी-भरकम रकम का भुगतान किया था और यह राशि उन्‍होंने खुद अपनी जेब से दी थी। उन्‍होंने कहा कि पॉर्न स्‍टार को यह रकम साल 2016 में दी गई थी। उन्‍होंने हालांकि यह भी कहा था कि इस लेनदेन में न तो ट्रंप का संगठन और न ही उनका चुनाव प्रचार अभियान शामिल था। वहीं, अभिनेत्री ने दावा किया था कि उन्हें यह राशि ट्रंप के साथ उनके कथित संबंधों पर मुंह बंद रखने के लिए दी गई थी। उनका दावा है कि ट्रंप और उनके बीच 2006 में संबंध था, जो करीब एक साल चला था। अभिनेत्री ने यह भी आरोप लगाया है कि इस मामले में अपनी बात रखने पर उन्हें डराया-धमकाया तक गया। वहीं, व्‍हाइट हाउस ने आरोपों को सिरे से खारिज किया है।